S-183/2015

Mál þetta er höfðað með ákæru lögreglustjórans á höfuðborgarsvæðinu, útgefinni 5. maí 2015, á hendur H-kvk-þgf H-kvk-þgf, kt. 000000-0000, […]

Ákærðu er gefin að sök fjárdráttur „með eftirgreindri háttsemi í starfi sem gjaldkeri hjá einkahlutafélaginu […], kt. 000000-0000, á tímabilinu 26. janúar 2010 til 27. desember 2013:

I.

Með því að hafa dregið sér fjármuni […] samtals 103.522 krónur með heimildarlausum millifærslum af neðangreindum bankareikningi félagsins, í 8 tilvikum, á tilgreindan reikning ákærðu en fjármunina nýtti hún í eigin þágu. Háttsemi ákærðu sundurliðast sem hér segir:

Telst þetta varða við 247. gr. almennra hegningarlaga nr. 19/1940.

II.

Með því að hafa dregið sér fjármuni […] samtals 205.982 krónur, í 12 tilvikum, með heimildarlausum vörukaupum úr neðangreindum verslunum þar sem vörurnar voru skuldfærðar á viðskiptareikninga félagsins hjá verslununum. Ákærða nýtti vörurnar í eigin þágu en háttsemi hennar sundurliðast sem hér segir:

Telst þetta varða við 247. gr. almennra hegningarlaga nr. 19/1940.

III.

Með því að hafa dregið sér fjármuni […] samtals 162.378 krónur, í 19 tilvikum, með heimildarlausum kaupum á vörum úr neðangreindum verslunum sem greitt var fyrir með greiðslukorti félagsins en varninginn nýtti ákærða í eigin þágu. Háttsemi ákærðu sundurliðast sem hér segir:

Telst þetta varða við 247. gr. almennra hegningarlaga nr. 19/1940.

IV.

Með því að hafa dregið sér fjármuni […] samtals 460.711 krónur, í 21 tilviki, með því að útbúa tilhæfulausa kreditnótu á móti útgefnum reikningi og í kjölfarið tekið fjármuni úr sjóðsvél félagsins sem nam andvirði viðkomandi reiknings en fjármunina nýtti ákærða í eigin þágu. Háttsemi ákærðu sundurliðast sem hér segir:

Telst þetta varða við 247. gr. almennra hegningarlaga nr. 19/1940.

V.

Með því að hafa dregið sér fjármuni […] samtals 60.973 krónur, í 8 tilvikum, með reiðufjárúttektum af bankareikningi félagsins en fjármunina nýtti ákærða í eigin þágu. Háttsemi ákærðu sundurliðast sem hér segir:

Telst þetta varða við 247. gr. almennra hegningarlaga nr. 19/1940.“

Við þingfestingu málsins var því lýst yfir af hálfu ákæruvalds að fallið væri frá saksókn að því er tekur til tilviks 19 í kafla III og tilvika 7 og 11 í kafla IV, en samtala þeirra nemur 40.150 krónum. Er ákærðu samkvæmt þessu gefið að sök að hafa dregið sér samtals 953.416 krónur.

Þess er krafist að ákærða verði dæmd til refsingar og til greiðslu alls sakarkostnaðar.

I

Ákærða hefur fyrir dómi skýlaust játað þá háttsemi sem henni er gefin að sök og var því farið með málið eftir 164. gr. laga nr. 88/2008 um meðferð sakamála og það tekið til dóms án frekari sönnunarfærslu eftir að sækjandi og verjandi höfðu tjáð sig stuttlega um lagaatriði og ákvörðun viðurlaga.

Með játningu ákærðu og framlögðum sakargögnum er sannað að hún hafi gerst sek um þá háttsemi sem saksókn á hendur henni samkvæmt framansögðu tekur til og er hún réttilega heimfærð til refsiákvæða í ákæru.

II

Ákærða hefur ekki áður sætt refsingu. Í þessu máli hefur hún verið fundin sek um að hafa á um það bil fjögurra ára tímabili dregið sér í 65 tilvikum samtals 953.416 krónur. Hún hefur ekkert greitt til baka. Að þessu virtu þykir refsing hennar hæfilega ákveðin fangelsi í þrjá mánuði. Þegar haft er í huga að ákærðu hefur ekki áður verið gerð refsing þykir mega ákveða að fresta fullnustu refsingarinnar og að hún skuli falla niður að liðnum tveimur árum frá uppkvaðningu dóms þessa að telja, haldi ákærða almennt skilorð 57. gr. almennra hegningarlaga.

Ákærða verður dæmd til að greiða þóknun skipaðs verjanda síns, sem ákveðin verður að teknu tilliti til virðisaukaskatts og svo sem í dómsorði greinir. Annan sakarkostnað leiddi ekki af meðferð málsins.

Þ-kk-nf I-kk-nf N-kk-nf dómstjóri kveður upp dóm þennan.

D ó m s o r ð :

Ákærða, H-kvk-nf H-kvk-nf, sæti fangelsi í þrjá mánuði, en fresta skal fullnustu refsingarinnar og hún falla niður að liðnum tveimur árum frá uppkvaðningu dóms þessa að telja haldi ákærða almennt skilorð 57. gr. almennra hegningarlaga nr. 19/1940.

Ákærða greiði þóknun skipaðs verjanda síns, S-kk-ef C-kk-ef héraðsdómslögmanns, 245.520 krónur.

Þ-kk-nf I-kk-nf N-kk-nf